Március idusa Jánosiban
2025-03-16 11:00 (Europe/Budapest)
A református egyházközség szeretettel hív minden magyart a nemzeti ünnepünk alkalmából megrendezett ünnepi istentiszteletre és megemlékezésre a jánosi református templomba. Megkoszorúzzák a kopjafát, majd szeretetvendégségre kerül sor.

Március idusa Gömörpéterfalán
2025-03-16 12:00
Gömörpéterfalán március 16-án 12.00 órai kezdettel emlékeznek meg a Csemadok és az önkormányzat közös szervezésében.

Március idusa Lénártfalván
2025-03-16 13:30
Közreműködnek a helyi iskolások és a Tompa Mihály Énekkar.

Március idusa Nagybalogon
2025-03-16 14:00
Nagybalogon a Csemadok szervezésében március 16-án 14.00 órától lesz a megemlékezés.

Koszorúzás Losoncon a Kármán-emlékműnél
2025-03-16 14:30
Koszorúzás a Kármán-emlékműnél 2025. március 16. 14.30 órakor lesz.

Március idusa Csízben
2025-03-16 15:00

Fafaragó hétvége Gömörpéterfalán
2025-03-17 08:00 - 17:00
Immár két éve, hogy Zagyi Gyula felajánlásából kapott a Magyar Közösségi Ház egy Életfának való fát, s most jött el az ideje, hogy megfaragásra kerüljön, amit idén ősszel már avatni fognak.
A faragó hétvégét két kiváló faragómester vezeti, Soós Ferenc Kisgyőrből, valamint Kincses János Szilágybagosról.
Bárkinek lehetősége van csatlakozni, kezdőként is! A hétvége alatt a kezdő faragók megtanulhatják az alapokat, a haladók pedig a kifinomultabb technikákat!
„Alkossunk együtt egy nemes ügyet!” – szól a szervezők felhívása
Szeretettel várnak mindenkit március 21-23 között a Magyar Közösségi Háznál!

Megemlékezés a március 15-i forradalomról Rimaszécsen
2025-03-17 10:30
Rimaszécsen március 17-én 10.30 órai kezdettel a helyi iskola megemlékezést tart a katloikus templom előtti emlékműnél.
Beszédet mond Korda Edit iskolaigazgató. Közreműködnek a A Rimaszécsi Alapiskola tanulói.

Március idusa Feleden
2025-03-17 12:30
A Szombathy Viktor Alapiskola és a feledi Művészeti Alapiskola közös ünnepi műsorral tiszteleg az 1848/49-es forradalom és szabadságharc előtt. A feledi megemlékezésre a kultúrházban kerül sor 12.30 órai kezdettel március 17-én.
Beszédet mond Pelle Olivér iskolaigazgató. Közreműködnek a Szombathy Viktor Alapiskola felső tagozatos diákjai, a Gömöri Virtus Néptáncegyüttes alsó tagozatos diákjai és a Művészeti Alapiskola tanárai.

Alkotópályázat leendő táborozók részére
2025-03-19 08:00 - 2025-04-30 17:00
A Rákóczi Szövetség által évente meghirdetett Anyanyelvi tábor iránt egyre nagyobb az érdeklődés! Mivel a résztvevők száma korlátozott, a Rákóczi Szövetség Gömörben alkotópályázatot hirdet a Rimaszombati járásból érdeklődők számára.
A beérkezett alkotásokat szakmai zsűri értékeli és az elért eredmények szerint részesülhetnek a gyerekek jutalomtáborban.
A tábor 2025. augusztus 3- 8 között valósul meg Sátoraljaújhelyen.
Korhatár: 5. – 8. évfolyam

téma: a 200 éve született Jókai Mór író emlékére az íróhoz köthető irodalmi mű szabad témában és műfajban,

max. 2 oldal terjedelemben

téma: a 125 éve született Fekete István író emlékére az íróhoz köthető irodalmi mű szabad témában és műfajban,

max. 2 oldal terjedelemben

téma: a 125 éve született Fekete István író emlékére meseillusztráció az író meséiből szabadon választott technikával,

A4 vagy A3 méretben

téma: Munkácsy Mihály halálának 125. évfordulóján a festőművész emlékére képzőművészeti alkotás szabadon választott technikával Egy mai ásító inas címmel,A4 vagy A3 méretben

Beküldési határidő: 2025. április 30.
Az alkotásokat a következő címre kell küldeni:
Rákóczi Szövetség Gömörben, Daxner utca 35 , Rimaszombat, 97901
Telefon: 0917 711 349 E- mail: rimaszombat@szakc.sk
Az alkotók tüntessék fel a választott téma számát, ill. saját nevüket, korukat, iskolájukat, lakhelyüket
Eredményhirdetés a Rákóczi Szövetség Gömörben FB oldalán 2025. május 7-én.

Mindenkinek jó munkát! Várják az alkotásokat!

Kossuth nap Nemesradnóton
2025-03-20 16:00
Nemesradnóton a Csemadok alapszervezetének a rendezésében sor kerül a Kossuth napra március 20-án 16.00 órai kezdettel a gyülekezeti házban.
Beszédet mond Pósa Dénes, a Magyar Szövetség Rimaszombati Járási Elnökségének a tagja.

Istentisztelet Bach korálok éneklésével Hanván
2025-03-23 11:00
A Bach Mindenkinek Fesztivál idén 11. alkalommal kerül megrendezésre. A zeneszerző születésnapjának környékén bő két héten át a Kárpát-medence 250 településén többszáz eseménnyel és több tízezres várható látogatószámmal, ezt követően pedig további koncertekkel viszi tovább misszióját az egész esztendő során a fesztivál.
Fesztivál

MCC Rimaszombatban - Robert C. Castel biztonságpolitikai szakértő előadása
2025-03-27 17:30
Az MCC Felvidék meghívására Rimaszombatba látogat Robert C. Castel biztonságpolitikai szakértő.

MIKOR? 2025. március 27. (CSÜTÖRTÖK), 17:30HOL? Csillagház, Daxner utca 489/36, 979 01 Rimaszombat

Változhatnak-e a háborús konfliktusok Trump új ciklusa alatt? Milyen globális következményeket szülhet a világrend átalakulása? Lehet-e béke a Szentföldön?

Az új geopolitikai erőviszonyok új konfliktusokat szülnek. A gazdasági erőforrások, a politikai befolyás és az ideológiai irányítás megszerzése iránti vágy globális következményekkel járhat. Ezek a konfliktusok nemcsak a harctereken, hanem a gazdaságban és politikában is átrendezhetik az erőviszonyokat. Ez az új hatalmi verseny nem csupán területekért folyik, hanem a jövő alakításáért.

Az új rend egyelőre még formálódik, és a tét hatalmas: a globális hatalom újraosztása.
Ezekről a folyamatokról fogunk beszélgetni Robert C. Castellel a rimaszombati Csillagházban.

Az esemény ezúttal is ingyenes, de regisztrációhoz kötött, amely az alábbi linken érhető el: https://regisztracio.mcc.hu/…/a-vilagrendszervaltas…

Minden érdeklődőt szeretettel várnak!

Andersen-éjszaka és meséi a rimaszombati könyvtárban
2025-03-28 15:00
A nap folyamán az olvasói regisztráció ingyenes.

E-kerékpárral az ezeréves vármegyékben
2025-03-30 08:00
Ha szeretsz tekerni és felfedezni, akkor ne habozz, és jelentkezz Te is egy kalandos elektromos kerékpártúrára!• 60 km tekerés• Karaszkó temploma• Kiéte temploma• Derencsényi barlangok
Korhatár: 14+ év
Bővebb információk: https://drive.google.com/…/1K_o5t5RQtID5…/view…
Jelentkezz még ma: https://form.jotform.com/…/e-kerkprral-az-ezer-ves…

Madárfelismerő kurzus a Gömör-Kishonti Múzeumban
2025-04-02 16:00
A Gömör-Kishonti Múzeum MADÁRFELISMERŐ ALAPKURZUSt indít április hónap folyamán a következő időpontokban:
2025.04.02 – ÉJSZAKAI MADARAK2025.04.09 – VÁROSI ÉNEKESEK2025.04.23 – MEZEI ÉS RÉTI MADARAK2025.04.30 – VÍZI ÉS ERDEI MADARAK
Szeretettek várják az érdeklődőket az adott időpontokban a Gömör-Kishonti Múzeumba, kezdés minden alkalommal 16.00 órakor./Belépő: 2 €/

Vadkerti Imre - Akusztik koncert Feleden
2025-04-04 18:00
Feleden április 4-én Vadkerti Imre – Akusztik koncertet tartanak 18 órai kezdettel a Művelődési Központ nagytermében.
Jegyek foglalása és vásárlása az Infocentrumban és a Nosztalgia Étteremben is lehetséges.
https://www.jesenske.sk/udalosti-v-obci/kalendar-akcii/vadkerti-imre-akusztik-1058_143sk.html

ELMARAD - Tavaszi bál Rimaszombatban
2025-04-05 18:00
Április 5-én kerül megrendezésre a Rimaszombati ICS újabb fergeteges mulatsága, a Tavaszi Bál!A jegyek 25€-ért, kedvezménnyel pedig 23€-ért lesznek elérhetőek. Az ár tartalmazza a vacsorát, az aperitifet és 1 db tombolajegyet.A belépők megvásárolhatók a rimaszombati Tompa Mihály Könyvesboltban, ahol ne felejtsétek el jelezni, kivel szeretnétek egy asztalhoz ülni.
https://www.facebook.com/events/1260646525036860/

Kitelepítettek emléknapja Balogtamásiban
2025-04-11 16:00
A Rákóczi Szövetség Balogvölgyi Helyi Szervezete 2025. április 11-én, pénteken, 16.00 órakor Balogtamásiban, a Kitelepítettek emlékkövénél tartja a koszorúzási megemlékezést.
A megemlékezést követően szeretettel várják az emlékműsorra a kultúrházban, amelyet a
📖 Csemadok Nagybalogi Alapszervezete mellett működőGyöngyösi István Irodalmi Kör„Elindultam szép hazámból”című irodalmi összeállítása, valamint a
📖 Bátkai Remény Idősebb Generáció Klub polgári társulás„Szemelvények Mács József: Az elcsatolt vagon” kisregényéből
című előadása tesz emlékezetessé.

A rendezvény a Rákóczi Szövetség anyagi támogatásával valósul meg.

Díszítsük fel együtt a tojásfát! Ajnácskőn
2025-04-12 16:00
Idén is szeretettel invitálja a Csemadok Ajnácskői Alapszervezete az érdeklődőket a közös húsvéti készülődésre! Készítsetek saját kezűleg hímestojásokat, tavaszi díszeket, majd gyertek el velünk díszíteni. Mikor? 2025. április 12. (szombat) 16:00 Hol? a templom melletti kopjafánálVárjuk együtt a tavaszt, díszítsük fel együtt a tojásfát, hogy húsvéti hangulatot varázsoljunk községünkben!

Agapé Rimaszombatban
2025-04-15 16:00

Nagypénteki keresztút a füleki várban
2025-04-18 09:00

A Föld napja Détérben
2025-04-22 10:00
Összefogásra buzdítanak Détérben április 22-én.

Múzeumok éjszakája Rimaszombatban
2025-04-23 08:00 - 17:00
🇭🇺 ❗️ Figyelem ❗️ ne szalasszák el!
2️⃣0️⃣2️⃣5️⃣ .május 1️⃣7️⃣.
ez a DÁTUMOT mindeképp írják be a naptárukba 📅 😉
Szeretettel hívnak mindekit
🌘⭐️🌝 MÚZEUMOK ÉS GALÉRIÁK ÉJSZAKÁJA ✨🌒🌙
című rendezvény XXI.évfolyamára.
A rendezvény keretein belül két új kiállítást nyitnak meg:
🐎 A KAGÁN LOVAS
📯 ÜDVÖZLET RIMASZOMBATBÓL
Valamint a délután és est folyamán gazdag programmal készülnek:
🎭 bábelőadás gyermekeknek
🎼 hagyományos mongol zene
🇮🇳 indiai táncok bemutatója
👊 harcművészeti bemutató
🔦 zseblámpás tárlatvezetés
A látogatókat a múzeumudvarban 🏛️ kézműves vásár, a gyermekeket kézműves műhelyek várják.
Zriaďovateľ múzea – Banskobystrický samosprávny kraj / A múzeum fenntartója – A Besztercebányai Önkormányzati Kerület

Társasjátékozás a rimaszombati könyvtárban
2025-04-24 13:30
Szerettek társasjátékozni? 📣 A Matej Hrebenda Könyvtár Gyermek- és Ifjúsági Irodalom Osztályának „Tizenharmadik szobájában” minden csütörtökön 13.30-tól társasjátékoznak. ♟🎲🧩
Menjetek barátokkal, vagy akár egyedül is – saját kedvenc játékot is vihettek, és együtt játszhattok!
A részvétel feltétele az érvényes olvasójegy. 😉
Várnak benneteket egy OFFLINE MARATONRA, tele szórakoztató játékokkal! 😍

Mács József Égig érő palatábla című könyvének bemutatója Bátkában
2025-04-25 18:00
A könyvbemutatóra a Csemadok Bátkai Alapszervezetének a rendezésében kerül sor április 25-én.

Nyitott nap a rimaszombati Gólyavár Óvodában
2025-04-29 09:00

Ügyes kezek - foglalkozás a rimaszombati könyvtárban
2025-04-29 14:00
Az április 29-i téma a tavaszi virágok lesznek.

Szeleczky Zita emlékezete – című kamarakiállítás Miskolcon
2025-04-29 15:00
110 éve született Szeleczky ZitaA B.-A.-Z. Megyei Honismereti Egyesület, Nekézseny Község Önkormányzata és a II. Rákóczi Ferenc Könyvtár tisztelettel meghívja az érdeklődőket az Egy küzdelmes élet – Szeleczky Zita emlékezete – című kamarakiállítás ünnepélyes megnyitójára, melyben a színművésznő életét bemutató tablók mellett válogatást láthatnak a nekézsenyi Szeleczky Zita Emlékház anyagából.A kiállítás a könyvtár nyitvatartási idejében május 16-ig látogatható.

Borkóstoló a Csillagházban
2025-04-29 18:00 | Csillagház
Az egri borvidéket mutatja be Sike Tamás Rimaszombatban 2025. április 29-én.
